นักลงทุนเทขาย TLI ฉุดหุ้นร่วงต่อ 2% ผิดหวังหลุด SET50
TLI ลบต่อ 2% นักลงทุนผิดหวังพลาดเข้า SET50 แบบ Fast track และต้องรอไปคำนวณในครึ่งหลังของปี 66
TLI ลบต่อ 2% นักลงทุนผิดหวังพลาดเข้า SET50 แบบ Fast track และต้องรอไปคำนวณในครึ่งหลังของปี 66
26 ก.ค. 2565

ผู้สื่อข่าวรายงานว่า วันนี้ (26 ก.ค.65) ราคาหุ้น บริษัท ไทยประกันชีวิต จำกัด (มหาชน) หรือ TLI ณ เวลา 10:14 น. อยู่ที่ระดับ 15.60 บาท ลบ 0.30 บาท หรือ 1.89% สูงสุดที่ระดับ 16.00 บาท ต่ำสุดที่ระดับ 15.50 บาท ด้วยมูลค่าการซื้อขาย 1.40 พันล้านบาท

โดยราคาหุ้น TLI ปรับตัวลดลงอย่างต่อเนื่องหลังเข้าซื้อขายในตลาดหลักทรัพย์แห่งประเทศไทยวานนี้ (25 ก.ค.65) เป็นวันแรก และหลุดราคาไอพีโอที่ระดับ 16 บาท ทำให้มาร์เก็ตแคปลดลงมาเหลือ 182,044 ล้านบาท และไม่เข้าเกณฑ์ที่จะเข้าคำนวณในดัชนี SET50 แบบ Fast Track
อย่างไรก็ตาม หากดูข้อมูลเบื้องต้นทาง TLI ไม่มีโอกาสเข้า SET50 แบบเกณฑ์ “Fast track” และต้องรอไปคำนวณในครึ่งหลังของปี 2566